انا دلوقتي واحد دخل طب كان بيخاف ع الربع درجة ، تفوق غير عادي ، دلوقتي شايل 3 مواد .. مش عارف اذاكر .. حاسس باكتئاب عندي امتحان كمان اسبوعين و مش عارف في ايه ؟ صدقا يعني .. مفيش اي نصيحة
شوف يا دكترة .. فيه كذا شخصية في الامتحانات، شخصية ناضجة مش في دماغها وكل شوية يعاني من وخز الضمير ويحاول يقضي عليه بأي حاجة لدرجة إنه ممكن يصبح في النهاية فاقد الاهتمام، وشخصية طفولية متوترة ومكهربة نفسها لدرجة إنّها ممكن تضيع ساعة في تأنيب الضمير على إنها ضيعت عشر دقايق زيادة وهي بتتغدى مثلا، والشخصية التالتة خليط من الاتنين ساعات كده وساعات كده.. إنت في الأول كنت متوتر زيادة عن اللزوم، والوقتي بقيت ناضج زيادة عن اللزوم، إنت محتاج بس تظبط البوصلة شوية، يعني النضج اللي أنت فيه ده مطلوب وهو أحب الشخصيات عندي، لكنّك تحتاج أن تستغنى عن عدم الاهتمام، الامتحانات مهمة، مش مهمة عشان الدرجات، مهمة عشان تخلص من الكلية، وبعد ما تخلص هيكون عندك طرق أكتر عملية لتطوير أداءك والشعور بالإنجاز، استعن بالله وعليك بالصلاة فإن لها أثرًا لا يتخلف، وتوكل على الله.. ربنا يوفقك